Мр Марија Ђурђевић-Павловић

Основну и средњу музичку школу завршила је у МШ „Станковић“ у Београду,а основне и магистарске студије на Факултету музичке уметности у Београду, у класи проф. Милице Барић.Такође је завршила специјализацију на Краљевском музичком конзерваторијуму ( Real Conservatorio Superior de Musica) у Мадриду у класи проф. Марие-Росе Калво Манзано (Marie-Rose CalvoManzano). Добитник је бројних награда на домаћим републичким и савезним такмичењима и међународним такмичењима („Петар Коњовић“Републичко такмичење музичких и балетских школа Србије,Torneo Internazionale di Musica di Romа). Одржала је низ солистичких концерата у земљи и иностранству (Галерија Коларчеве задужбине у оквиру БЕМУС-а, Народни и Етнографски музеј у Београду, Бански двор у Бања Луци, Academia Sotto Мesa у Мадриду, сала Београдске Филхармоније као солиста уз пратњу Симфонијског оркестра РТС-а...). Наступала је као члан неколико камерних састава и многих оркестара (Симфонијски оркестар РТС-а, Београдска филхармонија, Оркестар позоришта Мадленијанум,Оркестар Народног позоришта Београд и СНП Нови Сад,Војвођанска филхармонија, Уметнички ансамбл С. Бинички, Медитерански оркестар младих,Француска, Оркестар „Teatro Coliseum“, Мадрид...)Више пута је била учесник у радио и телевизијским емисијама(„А темпо“,О харфи и љубави“...) Активно учествује као члан жирија на такмичењима харфиста у земљи.Тренутно је запослена као професор харфе у музичкој школи „Ватрослав Лисински“у Београду.Њени ђаци освајају бројне награде на такмичењима у земљи и иностранству.Од 2020.године је члан Београдског квартета харфи. Члан је Удружења харфиста и пријатеља харфе Србије, Музичке омладине и УМУС-а.